**Изисквания към Covid-19 теста преди пътуване до Шотландия, считано от 04:00 ч. (GMT) на 18.01.2021 г.:**

От 4 часа сутринта на 18 януари 2021 г. се въвежда изискване всички пътници, пристигащи в Шотландия (включително гражданите на Обединеното кралство и тези, пристигащи от страни и територии, включени списъка „коридори за пътуване“), да представят отрицателен тест за COVID-19, направен до 72 часа преди тяхното заминаване. (Например: ако пътувате в петък, тестът трябва да бъде направен не по-рано от вторник.)

Граничните власти ще извършват проверки на място при пристигане в Шотландия, за да се уверят, че пътниците отговарят на изискванията. При неспазване на тези законови изисквания на пътниците ще бъде налагана незабавно глоба в размер на £ 480. Също така те ще трябва да се самоизолират за 10 дни, независимо откъде пътуват.

Пътниците, пристигащи от страни и територии, извън посочените в списъка („коридори за пътуване“), публикуван на интернет страницата на правителството, трябва да се самоизолират в продължение на 10 дни, независимо от резултатите от теста им преди заминаването.

Тестът трябва да отговаря на минималните стандарти за чувствителност, специфичност и подробности за вирусно натоварване. Пътниците трябва да се уверят, че са направили тест, който отговаря на следните изисквания.

Тестът трябва да отговаря на стандартите ≥ 97%, специфичност, ≥ 80% чувствителност при вирусни натоварвания над 100 000 копия / ml

Това може да включва тестове като:

* тест за нуклеинова киселина, включващ тест за полимеразна верижна реакция (PCR) или производни технологии, включително тестове за изотермично усилване (LAMP)
* антигенен тест

Преди заминаването пътниците ще трябва да представят доказателство за отрицателен резултат от теста за COVID-19 на превозвачите, като транспортните оператори могат да откажат качване на борда на превозното средство, ако е необходимо. Резултатът от теста трябва да бъде на английски, френски или испански. Сертификатът може да бъде предоставен на хартиен носител (копие) или дигитално, например в имейл или в текстово съобщение, като преводи няма да бъдат приемани. Той трябва да включва следната информация:

* имената на лицето съгласно документа за самоличност, с който пътува
* дата на раждане или възраст
* резултат от теста
* датата, на която тестът е направен
* данни за лабораторията, извършила изследването ( наименование и данни за контакт)
* наименованието на тестовото устройство.

Има ограничен брой изключения, при които не е нужно да се прави тест преди пътуване до Шотландия, например по отношение на деца под 11 – годишна възраст, при определени медицински причини, спрямо лица, упражняващи определени професии и дейности и тези, които започнали пътуването си от определени страни. Информация относно приложимите изключения е достъпна на : https://www.gov.scot/publications/coronavirus-covid-19-public-health-checks-at-borders/pages/testing-for-people-travelling-to-scotland/.

Пътниците, пристигащи в Шотландия, нямат възможност за намаляване на периода за самоизолация.

**Изисквания към Covid-19 теста преди пътуване до Англия, считано от 04:00 ч. (GMT) на 18.01.2021 г.:**

* Пътуващите до Англия, вкл. гражданите на Обединеното кралство (ОК), пребиваващите в ОК и тези, които само преминават транзитно, трябва да разполагат с отрицателен резултат от изследване за Covid-19, направено не повече от 3 дни преди пристигане в страната. Резултатът трябва да бъде представен на Английски, Френски или Испански език;
* За валиден ще се счита тест, който се отличава с поне 97% специфичност и с поне 80% чувствителност за засичане на коронавирусна инфекция. Такива тестове са например:
* за нуклеинова киселина, вкл. такива, направени по метода на полимеразна верижна реакция (PCR);
* производни технологии като например циклично медиирана изотермична амплификация (LAMP - loop mediated isothermal amplification);
* антигенен.
* Всеки пътник сам трябва да се погрижи за съобразяването с въведените спрямо теста изисквания. Подробности може да бъдат открити на сайта на Британското правителство: https://www.gov.uk/;
* Изключение от изискването за представяне на отрицателен тест за Covid-19 се предвижда за деца под 11-годишна възраст, участници в международния транспорт, както и за екипажите във въздушния, морски и железопътния транспорт. Тест няма да се изисква и за пристигащите от Ирландия, Северна Ирландия, Шотландия, Уелс, о. Ман, о. Джърси и о. Гърнзи;
* За пътниците, които не се съобразяват с въведените изисквания за представяне на отрицателен тест при пътуването, се предвиждат глоби в размер от 500 британски паунда.